UBrenda Nokuzola Fassie

U Brenda Nokuzola Fassie wazalelwa kwaLanga, kwidolophu yaseKapa, eliphelo kubantwana abalithoba. Ukuthiywa kwakhe igama elithi Brenda kulandela lemvumikazi yaseMelika u Brenda Lee. Uyise walishiya eli eneminyaka emibini kuphela uBrenda, waza wathi ngoncedo lukanina, nowayengumdlali wepiyano, waqala ukufumana imali ngokuculela abakhenkethi.

Imbali ngobomi bakhe
Ngo-1981, xa aneminyaka eyi-16 ubudala, walifulathela iKapa waya eSoweto, eGoli, ngeenjongo zokuza kufumana udumo njengemvumi. UFassie uqale ngokuzibandakanya neqela ekwakusithiwa yiJoy waza kamva waba yimvumi ephambili kwiqela laselokishini eliculayo nelalisayakubizwa ngokuba yi-Brenda and the Big Dudes. Unonyana wakhe, uBongani, awathi wamfumana ngo-1985 emfumana kwenye imvumi engugxa wakhe kwiqela leBig Dudes. Wazimanya ngeqhina lomtshato noNhlanhla Mbambo ngo-1989 kodwa waphasalaka loo mtshato ngo1991. Kanye ngelo xesha wabangumntu weziyobisi icocaine lwaza ubizo lwakhe lwasilela.

Ebethetha phandle ngokupheleleyo ngezimvo zakhe kunjalo nje esoloko ebandwendwela abangamahlwempu ezilokishini zaseGoli, kananjalo ngamaculo akhe angobomi ezilokishini,  esonwabela udumo lwakhe. Wayesaziwa kakhulu ngamaculo akhe atshathelelyo "u-Weekend Special" kunye no "Too Late for Mama", wayesaziwa ekwabizwa nje ngo "Madonna wasezilokishini" yi Time ngo2001.

Ngo1995, wabhaqwa ehotele kunye nesithandwa sakhe esasikwangumntu wasetyhini, uPoppie Sihlahla, owabulawa yinto eqikelelwa ukuba watya amayeza ngokugqithisileyo. UFassie wabekwa phantsi koqwalaselo apho wayeqeqeshelwa ukuyeka iziyobisi watsho wabuyela kwisiphiwo sakhe. Nangona kunjalo, waqhubeka esiba nayo ingxaki yeziyobisi waphinda wabuyela kwiiKliniki zonyango. isithuba esimalunga nama-30 samathuba ebomini bakhe. 

ukususela ngo-1996 wakhupha amacwecwe amaninzi e-solo, kuquka uNow Is the Time, Memeza (ngo1997), kunye noNomakanjani?. Uninzi lwamacwecwe akhe abakumgangatho wabathengi i-multi-platinum eMzantsi Afrika; uMemeza yaba lelona cwecwe lathengwa kakhulu eMzantsi Afrika ngo1998.

Isiphelo sakhe
Ngentsasa yangomhla wama-26 kuTshazimpuzi ka2004, uFassie wafa isiqaqa esekhayeni lakhe eBuccleuch, eRhawutini, waza wabalekiselwa kwisibhedlele eSunninghill. Oonondaba babesithi uhlaselwe sisifo sentliziyo, kwaza kamva kwaxekwa okokuba usafe isiqaqa esenziwe kukuminxana kwesifuba. Ngokwengxelo ngoqhaqho olwenziwa emva kokuba eswelekile yaveza okokuba ngobusuku obandulela ukuwa kwakhe esifa isiqaqa wayesele isiyobisi icocaine ngokugqithisileyo, kwathi kanti ngunobangela wokokuba afe isiqaqa. Kuthe kusenjalo wasuka wayeka ukuphefumla ngenxa yokwenzakala kwengqondo kuba ingasafumani oksijin. UFassie wandwendwelwa nguNelson Mandela, Winnie Mandela, kunye noThabo Mbeki ngelixa elele ngandletyana nye esibhedlele, kwaye imeko yempilo yakhe yayingundaba-mlonyeni isishloko samaphepha-ndaba. Wayikhaba ibhekile xa aneminyaka engama-39 ubudala ngomhla wesi-9 kuCanzibe ngo2004 esesesibhedlele engazange ade abe ubuyela ezingqondweni emva kokuba ubuxhaka-xhaka boomatshini awayephefumla ngabo baye bacinywa. Ngokwephepha-ndaba laseMzantsi Afrika iSunday Times nangokweemanejala zenkampani yomculo wakhe, ingxelo eyafunyanwa emva koqhahqo lomzimba wakhe zabonisa okokuba wayenayo nentsholongwane ye-HIV. UManejala wakhe, uPeter Snyman, wawukhaba lo mba kule ngxelo. 
Usapho lwakhe, kuquka nogxa wakhe weminyaka, babehleli kunye naye ngelixa umphefumlo wakhe usahlukana nenyama. 

Udumo lwakhe
Ngokweevoti waba kwindawo ye-17 kwikwikhulu lokuqala kubemi abahlonitshiweyo eMzantsi Afrika.

Unyana wakhe uBongani 'Bongz' Fassie wacula ingoma ethi "I'm So Sorry", ngoma leyo eyayidlalelwa umama wakhe, kwingoma eyashicilelwa kwimbasa ye-2005 kwimbasa yeAcademy-umdlalo owawuhamba phambili othi Tsotsi.

KweyoKwindla ngo2006 elinye iwonga elilingana nobomi ibronze sculpture kaFassie eyenziwa lichule nochwepheshe uAngus Taylor yahti yaxhonywa ngaphandle was installed outside kwisiseko, a indawo ekuculelwa kuyo eGoli.

Iingoma ezichongiweyo kwithala leengoma
Inkoliso yamacwecwe eengoma zikaFassie ayekhutshwa ngabakwa EMI-abanganikazi bayo ingabashicileli bakwaCCP. 

 1989: Brenda
 1990: Black President
 1994: Brenda Fassie
 1995: Mama
 1996: Now Is the Time
 1997: Memeza
 1997: Paparazzi
 2000: Thola Amadlozi
 2001: Brenda: The Greatest Hits
 2003: Mali
 2003: The Remix Collection
 2004: Gimme Some Volume 

Wabanegalelo kwicwecwe likaMandoza elithi Tornado (ngo2002), nakwelikaMiriam Makeba elithi Sangoma (ngo1988), kanti nakwelika Harry Belafonte elalichasene nengcinezelo lisithi Paradise in Gazankulu (ngo1988). Wayecula nakwisandi sengoma eyayikumdlalo  iYizo, Yizo (ngo2004).

Imithombo

Category:Abantu baseMzantsi Afrika
Uluhlu:Umculo